[Gedig] Die tyd loop katvoetArgieffoto (Foto: freestocks-photos, Pixabay) Wilma Stockenström (Geb. 1933) Die dag stap luiters verby soos ŉ kat, stert omhoog. Laat my jou streel. Spring nou op my skoot. Ek wil jou iets vertel. Jy gaan my elke dag verby en ek kyk jou agterna, en roep, maar jy skuur jou wang teen die verlede. Elke dag loop daar ŉ dag uit my lewe en gaan slaap opgekrul en droom hom met bewende snor binne-in my daaglikse handel. Vorentoe, agtertoe loop die tyd katvoet aan my verby, en spin.